Lourdes Fañanás Saura

Lourdes Fañanás Saura ( XX. mendea) biologoa, irakaslea, Zientzia Biomedikoen ikertzailea eta zientzia-dibulgatzailea da. 2021eko azaroaren 12an aukeratu zuten Jakiundeko Zientzia, Arte eta Letren kide  akademiko urgazle. Bere esanetan:«Giza garuna bilakaerak diseinatu duela dirudi, gurasoen babes eta zainketa iraunkorrean garatzeko. Inguruabar horretan, potentzialitatea eta gure garunaren eraginkortasuna gizarte-ingurune baterako egokitzapen konplexua arrakasta biologiko eta ugalketakoaz azaleratzen da, hautespen naturala.»

 Bizitza 
Lourdes Fañanás Saura Bartzelonako Unibertsitatean lizentziatu eta doktoratu zen Biologian, eta Bartzelonako Unibertsitate Autonomoan lizentziatu zen Medikuntzan eta Kirurgian. 1989 urtean aurkeztutako tesiaren izenburua Marcadores geneticos y aspectos demograficos familiares en la esquizofrenia (euskaraz: Markatzaile genetikoak eta familiaren alderdi demografikoak eskizofrenian) izan zen. 

 Lan ibilbidea 
Bartzelonako Unibertsitateko Biologia Fakultateko Unibertsitate-katedraduna da. Doktoretza-ondorengo aldian zenbait egonaldi egin zituen Invited Academic and Research Visitor gisa Institute Of Psychiatry of London (IoP) ikastegian (1993-1995), eta 1996-97an Honorary Senior Lecturer akreditazioa jaso zuen erakunde horretan.

Bartzelonako Unibertsitateko Biologia Fakultateko Zientzia Biomedikoetako Graduan irakaskuntza emateaz gain, Unibertsitate arteko zenbait Master Ofizialetan parte hartzen du (Antropologia Biologikoan Masterra BU-BUA, Neurozientzietan Masterra BU-PiFU-RVU-UdeL, eta Osasun Mentaleko Ikerketarako Hastapeneko Masterra KU-BU-BUA-MUK-KAU). 

Giza funtzio kognitiboetan inplikatutako faktore genetikoen eta ingurune-arlokoen azterketa, eta eskizofreniaren eta beste nahaste mental larrien jatorria izan ditu ardatz bere ikerketa-lanak. Azken urteetan, haurren ingurune goiztiarraren, tratu txarren eta osasun mentalaren arteko erlazioan inplikatutako mekanismo neurobiologikoen ikerketan lan egin du bere taldeak.«Azterketa epigenetikoak egin berriak dira buruko gaixotasunean, baina ulertzen hasi gara zer eragin duen estres goiztiarrak Hipotalamo Hipofisario Adrenal ardatzaren funtzioan eta hura erregulatzen duten geneetan.»Doktorego Tesiko gutxienez hamazazpi proiektu zuzendu ditu Lourdes Fañanásek bere karrera profesionalean, eta proiektu horien arteko batzuk erkidego zientifikoaren errekonozimendua jaso zuten proiektua bera sustatzeko ezohiko sariak lortzearen edo Nazioarteko edo Europako Tesiaren akreditazioaren bidez.Ikerketa-lan hori eta ikertzaile gazteen prestakuntza-lan hori bere lantaldeak Kalitatezko Talde Ikertzaile gisa izandako errekonozimenduari eta etengabeko euskarriari esker izan da posible, Kataluniako erakundeek (Kataluniako Generalitateko SGR Taldea eta Bartzelonako Unibertsitateko Biomedikuntza Institutuaren Taldea) zein estatukoek (Osasun Mentaleko Sareko Ikerketa Biomedikoko Zentroko Taldea) emandakoari esker, hain zuzen ere. 

Lourdes Fañanás doktoreak aktiboki parte hartu du urte hauetan guztietan zientziaren dibulgazioan, eta bereziki jardun du giza garunaren funtzio mentalei buruzko hezkuntzaren alde eta gaixotasun mentalari gure gizartean lotutako estigmatizazioaren aurka.

 Argitaratutako lanak 
Hainbat argitaratu ditu: gutxienez 21 artikulu aldizkarietan eta 10 talde-lanetako lankidetzak, liburu 2 eta 17 tesitik gora zuzenduak.

 Sariak eta aintzatespenak 
Fañanás irakaslearen lanak hainbat sari jaso izan ditu errekonozimendu gisa:

 NAMI and STANLEY Foundation Research Award (AEB) 1997-1999
 NARSAD Independent Investigator Award (AEB) 2008-2010;
 CIBERSAM 2009 - Areagotzea ikertzaileentzat CIBERSAM 2009 SARIA
 NARSAD Distinguished Investigator Award (AEB) 2018-2020
 IRAKASKUNTZAKO BIKAINTASUNAREN SARIA, Bartzelonako Unibertsitateko Biologia Fakultateko ikasleek emana, 2018-2019ko promozioa
 IRAKASKUNTZAKO BIKAINTASUNAREN SARIA, Bartzelonako Unibertsitateko Biologia Fakultateko ikasleek emana, 2019-2020ko promozioa.

 Erreferentziak 

 Kanpo estekak 

Kategoria:Emakume zientzialariak
Kategoria:Emakume biologoak
Kategoria:Emakume irakasleak
Kategoria:Emakume ikertzaileak
Kategoria:Zientzia dibulgatzaileak